cyanic-selkie/wikianc huggingface dataset:
Eliass Pinuss
Dzīvesgājums
Pirmā pasaules kara laikā 1916. gadā pabeidzis Pāvila karaskolu Pēterburgā. 1917. gadā esot paaugstināts podporučika pakāpē, apbalvots ar Staņislava, Annas un Vladimira ordeņiem, Francijas Kara Zelta medaļu. Pēc Oktobra revolūcijas 1918. gada janvārī iecelts par Tallinas jūras cietokšņa operatīvā štāba priekšnieku. Pēc vācu karaspēka operācijas "Dūres sitiens" pārcēlies uz Rīgu, iegādājies vairākus īres namus, dzīvojis ar fon Pinnusa vārdu un 1918. gada novembrī vervējis brīvprātīgos krievu baltgvardu Atsevišķajam Pleskavas korpusam. Padomju Latvijas armijas uzbrukuma laikā 1919. gada sākumā devās uz Berlīni, tad Jelgavā mēģināja iestājies Līvena nodaļas štābā, bet pēc noraidījuma 1919. gada 21. maijā iestājās Jelgavas militārās policijas vienībā, vēlāk Baltijas landesvēra izlūkošanas nodaļā.
Kad 1919. gada jūlijā Berlīnē tika nodibināta Rietumkrievijas valdība, Pinuss pieteicās Bermonta armijas štābā, tad pieteicās Pleskavas pilsētas komendanta Bulaka-Balahoviča vienībā.
1919. gada septembrī ļoti riskantos apstākļos E. Pinuss Armijas virspavēlnieka štāba Ārējās izlūkošanas daļai piegādāja kara operācijām ārkārtīgi vērtīgus dokumentus un citas precīzas ziņas par bermontiešiem. Pēc brīvības cīņām atvaļināts, pieņēmis Lietuvas pavalstniecību kā Eliass de Pinuss, dzīvojis ārzemēs. 1923. gadā atgriezās Latvijā, dzīvoja Rīgas apriņķa Garkalnē, viņam piešķirta jaunsaimniecība Lestenes muižā. 1927. gada 20. janvārī Pinuss ieguva Latvijas pavalstniecību, bija biedrības "Krievu ērglis" (Русский Сокол) vecākais (1930—1932). 1933. gada 22. decembrī mainīja uzvārdu uz Pinoci.
1937. gadā izceļoja uz Čehoslovākiju, tad uz Belgradu Dienvidslāvijā. Otrā pasaules karā viņa dēls Ivans fon Pinoci dienēja Vērmahta kazaku divīzijā Dienvidslāvijā.
Miris 1952. gada 29. martā Vorkutlagā.
Gašē
Gašē (fr) bija franču vingrotājs, startējis 1900. gada vasaras olimpiskajās spēlēs.
Viņš 1900. gada vasaras olimpiskajās spēlēs Parīzē startēja vingrošanas individuālajā daudzcīņā. Šajā disciplīnā viņš ieguva 270 punktus, izcīnīja dalīto 12. vietu kopā ar savu tautieti Žožefu Lavjēlu.
SMW Wheels
SMW Wheels ir auto disku zīmols, kas pieder Latvijas uzņēmumam AS "SMW Group" (iepriekš: SIA SMW Wheels ) un zem kura ražo kaltus diskus autosporta un motosporta industrijām.
Zīmola pirmsākumi ir 1999. gadā, kad tas sāka ražot patentēta kalta magnija sakausējuma diskus Japānas uzņēmumam Racing Service Watanabe. SMW Group primāri strādā ar dažādiem alumīnija un magnija sakausējumiem, ieskaitot tādus, ko izmanto aviācijas un kosmosa rūpniecībā, piemēram, ZK60. SMW Group ražotie diski tika uzstādīti Teslas "kosmosa auto", kurš tika pacelts heliocentriskā orbītā 2018. gadā. SMW Group ražo diskus un 3D printētas metāla detaļas auto un moto ražotājiem (OEM), motosporta komandām un arī privātpersonām.
Juridiski SMW Group ir reģistrēta Carnikavas pagastā, grupas vadītājs un patiesais labuma guvējs ir Marks Lisņanskis. Uzņēmums darbojas kopš 2000. gada, 2020. gadu sākumā tas pārcēla savu ražošanu no Krievijas uz Rīgu.
Ražošana
SMW Group ražotie diski un citi kalti magnija un alumīnija izstrādājumi tiek ražoti proprietārā kalšanas procesā, izmantojot slēgta tipa hidraulisko štancēšanas presi.
Inese Lībiņa-Egnere
Inese Lībiņa-Egnere (dzimusi Rīgā) ir latviešu juriste un politiķe, pārstāv partiju "Vienotība". 14. Saeimas deputāte un Latvijas tieslietu ministre. Bijusi ievēlēta arī vairākos iepriekšējos Saeimas sasaukumos, bijusi Saeimas priekšsēdētāja biedra amatā.
Biogrāfija
Vidējo izglītību ieguvusi Liepājas 5. vidusskolā, ko pabeigusi 1996. gadā. Pēc tam studējusi Latvijas Universitātes Juridiskajā fakultātē un Freiburgas Alberta Ludviga Universitātes Juridiskajā fakultātē Vācijā. 2007. gadā Latvijas Universitātē ieguvusi tiesību zinātņu doktora grādu.
I. Lībiņa-Egnere bijusi zvērināta advokāte birojā "Liepa, Skopiņa/BORENIUS". Kopš 2004. gada ir augstskolas pasniedzēja — docente Latvijas Universitātes Juridiskās fakultātes Civiltiesisko zinātņu katedrā. Laikā no 2007. līdz 2011. gadam viņa bija Latvijas Valsts prezidenta Valda Zatlera juridiskā padomniece.
Politiskā darbība
2011. gadā pievienojusies Zatlera Reformu partijai. No šīs partijas saraksta kandidēja 11. Saeimas ārkārtas vēlēšanās, kur arī tika ievēlēta no Kurzemes apgabala. Darbojas Juridiskajā komisijā, kopš 2011. gada 20. oktobra ir Juridiskās komisijas priekšsēdētājas biedre. Deputāte darbojās arī Eiropas lietu komisijā, Juridiskās komisijas Tiesu politikas apakškomisijā, kā arī līdz 2013. gada 1. jūnijam bijusi Juridiskās komisijas Pilsonības likuma grozījumu apakškomisijas sekretāre. I. Lībiņa-Egnere ir Eiropas Padomes Parlamentārās asamblejas Latvijas delegācijas vadītāja.
2014. gada maijā I. Lībiņa-Egnere kopā ar grupu Reformu partijas deputātu un ministru pievienojās partijai "Vienotība", no kuras saraksta ievēlēta 12. Saeimā. Saglabāja Saeimas priekšsēdētājas biedres amatu. 2018. gada 17. janvārī ievēlēta par Saeimas Nacionālās drošības komisijas vadītāju. Rudenī ievēlēta 13. Saeimā no apvienības "Jaunā Vienotība". Arī 13. Saeimā saglabāja Saeimas priekšsēdētājas biedres amatu.
2022. gada rudenī ievēlēta 14. Saeimā no apvienības "Jaunā Vienotība". Decembrī apstiprināta par tieslietu ministri Krišjāņa Kariņa valdībā.
Katarīna Līnsbergere
Katarīna Līnsbergere (de; dzimusi Feldkirhā) ir austriešu kalnu slēpotāja, kas specializējas slalomā un milzu slalomā.
Karjera
Pasaules kausa sacensībās debitēja 2016. gada janvārī. Piedalījās Phjončhanā un izcīnīja sudraba medaļu komandu sacenībās, bet slalomā ieņēma 8. vietu. Pirmo reizi vietu uz goda pjedestāla PK posmos izcīnīja Flahavā, Austrijā, ieņemot 3. vietu slalomā. 2019. gada Pasaules čempionātā Orē izcīnīja sudraba godalgu komandu sacensībās. 2019.—2020. gada Pasaules kausa sezonā izcīnīja 3. vietu slaloma disciplīnas kopvērtējumā.
2021. gada Pasaules čempionātā Kortīnā d'Ampeco ieguva divas zelta medaļas (slalomā un paralēlajā milzu slalomā), kā arī bronzu milzu slalomā. Orē slalomā izcīnīja savu pirmo uzvaru PK posmos. Nedēļu vēlāk uzvarēja arī slaloma sacensībās Lencerheidē, Šveicē, nodrošinot uzvaru 2020.—2021. gada Pasaules kausa slaloma disciplīnas kopvērtējumā.
Antonio Adans
Antonio Adans (es; dzimis ) ir Spānijas futbolists, kurš spēlē vārtsarga pozīcijā. Kopš 2020. gada Adans pārstāv Portugāles Premjerlīgas komandu Sporting CP.
Sasnigumi
Real Betis
Atlético Madrid
Sporting CP
75. gads
75. gads bija parastais gads, kas pēc Jūlija kalendāra sākās svētdienā.
Aņuja
Aņuja (ru) vai Eņīja (sah — ‘upe’) ir upe Krievijas Federācijas ziemeļaustrumos, Kolimas labā krasta pieteka, tās otra lielākā pieteka. Plūst pa Sahas Republikas teritoriju.
Aņuja veidojas saplūstot 654 km garajai Boļšojaņujai un 738 km garajai Malijaņujai; pašas Aņujas garums ir tikai 8,3 km; tās platums ap 800 m. Plūst pa Kolimas zemieni ziemeļu virzienā. Upes kritums neliels, paisuma laikā upē veidojas pretstraume. Aizsalst oktobra sākumā, ledus iziet jūnija sākumā. Upe kuģojama.
Iepretī Aņujas ietekai Kolimas pretējā krastā atrodas Ņižņekolimskas ciemats.
Asmenis
Asmenis (arī Asmaņa ezers, Asmens, Asmeņa ezers, Asmeņu ezers) ir subglaciāls caurteces ezers Cēsu novada Dzērbenes pagasta centrālajā daļā starp Ilzes ezeru un Juveri.
Krasti - slīpi, pieejami. Ūdens krāsa - brūnūdens. Ezerā ietek strauts no Ilzes ezera, iztek strauts uz Juveri.
Makrofīti - elodejas. Ezerā dzīvo līdakas, asari, ruduļi un plauži. Novērojama bebru darbība. Gar krastiem daudz nogrimušu koku.
Kultūršoks
"Kultūršoks" ir Latvijas Televīzijas Kultūras raidījumu redakcijas veidots raidījums par aktualitātēm un problēmām, kā arī to risinājumu, Latvijas kultūrtelpā.
Raidījuma vizuālais noformējums
Kopš pirmā ētera 2015. gadā raidījums ir mainījis savu vizuālo noformējumu (ievads/outro, kā arī titri raidījuma gaitā). Raidījuma mākslinieks kopš 2015. gada ir Aigars Bikše. Titulmūzikas autors — Ernests Ansons.
Raidījuma saturs
Raidījumā tiek apskatītas dažādas tēmas — no problēmām mediju nozarē (sabiedrisko mediju neatkarība, finansējums, LNT slēgšana, finanses kultūras jomā, Gaismas pils būvniecība, Akustiskās koncertzāles iespējama celtniecība) līdz redakcionālajām un mākslinieciskajām norisēm kultūras un mākslas iestādēs.
Aprobavci
Aprobavci ir ciems Dagdas novada Asūnes pagastā. Atrodas pagasta rietumu daļā 7 km no pagasta centra Asūnes, 2 km no novada centra Dagdas un 233 km no Rīgas.
Apdzīvotā vieta atrodas Dagdas ezera krastā.
Zapoļņiki
Zapoļņiki ir ciems Ūdrīšu pagastā, Krāslavas novadā. Atrodas 253 km attālumā no Rīgas.
Manitobas "Moose"
Manitobas "Moose" bija hokeja komanda, kas atrodas Vinipegā, Kanādā. No 1996. līdz 2001. gadam klubs spēlēja Starptautiskajā hokeja līgā, taču tad līdz 2011. gadam arī Amerikas hokeja līgā.
2011. gadā franšīze pārcēlās uz Sentdžonsu, turpinot spēlēt AHL kā Sentdžonsas "IceCaps".Tomēr 2015. gadā "Jets" nolēma pārcelt fārmklubu uz Vinipegu, atjaunojot "Moose" komandu.
Komandas rindās 2001.—02. un 2002.—03. sezonā spēlējis Herberts Vasiļjevs, īslaicīgi kluba sastāvā spēlējuši arī vārtsargi Pēteris Skudra un Ervīns Muštukovs.
Now, Now
Now, Now, agrāk pazīstami kā Now, Now Every Children (saīsināti NNEC), ir amerikāņu indie roka grupa, kas izveidota Bleinā, Minesotas štatā un atrodas Mineapolisā. Grupas sastāvā ir Keisija Dalagera (Cacie Dalager – vokāls, ģitāra, taustiņi); Bredlijs Heils (Bradley Hale – bungas, bekvokāls); Džesa Ebota (Jess Abbott – ģitāra, vokāls). Koncertturneju laikā grupai reizēm pievienojas Britija Heila (Britty Hale – taustiņi) un Kristīne Sako (Christine Sako – basģitāra).
Grupas veidošanās
Grupa tika izveidota aptuveni 2003. gadā. Keisija Dalagera un Bredlijs Heils satikās vidusskolas orķestrī, kad abiem bija 16 gadi; laika gaitā abi kopā sāka rakstīt dziesmas, sākot ar akustisku dziesmu, ko abi veltīja draugam, kas devās prom uz koledžu. Saskaņā ar Dalageras teikto, grupas nosaukums radās kā nejauša drukas kļūda grupas vecajā myspace profilā, kur soliste sarakstījās ar draugiem; joka pēc, tas sākotnēji tika uzskatīts par iespējamo nākamā EP ieraksta titulu, taču rezultātā kļuva par grupas nosaukumu, kad viņi projektu oficiāli uzsāka. Lai izpalīdzētu pirmā EP ieraksta tapšanā un pirmajos Mineapolisas koncertos, grupai pievienojās Bredlija māsa Britija (taustiņi) un abu skolas draugs Džastins Šveims (Justin Schweim - basģitāra). Neilgi pirms grupa sāka ierakstīt savu pirmo albumu, Šveims grupu pameta un viņa vietā koncertos ar grupu uzstājās basģitāriste Kristīne Sako. Džessa Ebota grupai pievienojās 2009. gada vasarā, kad uz Minesotu pārcēlās no Meinas. Sākotnēji tika plānots, ka Džessa Minesotā paliks tikai uz vasaru un tad dosies prom uz koledžu, taču tā vietā Ebota kļuva par grupas pastāvīgo locekli.
Cars (2007-2009)
2007. gadā Now, Now parakstīja līgumu ar vietējo Mineapolisā balstīto indie (neatkarīgo) ierakstu kompāniju Afternoon Records, ko nodibināja grupas draugs Īans Anedrsons (Ian Anderson). Zem šīs ierakstu kompānijas, 2008. gada sākumā grupa ierakstīja un izdeva divus EP ierakstus, kas saucās Not One, But Two un In The City. 2008. gada Septembrī Now, Now uzstājās kā iesildošā grupa Mates of State koncertā Mineapolisā, par ko Dalagere vēlāk izteikusies sekojoši: „bez šaubām mans mīļākais koncerts, kuru jebkad esam spēlējuši”. Andersons producēja viņu pilnmetrāžas debijas albumu Cars, kurš 2008. gada 15. decembrī tika izdots digitāli, un tikai 2009. gada 9. jūlijā kļuva pieejams CD formātā. Tam par godu tika organizēts arī albuma izdošanas koncerts, kas norisinājās Mineapolisas arēnā, 12. decembrī. 2009. gada 3. maijā grupa uzstājās Baboozle festivālā un šī paša gada decembrī kā iesildošā grupa devās koncertturnejā pa Eiropu ar Paramore.
Ierakstu kompānijas maiņa un Neighbours (2010-2011)
Pēc aptuveni 3 gadu ilgas sadarbības ar Afetrnoon Records, Now, Now ierakstu kompāniju pameta, paziņojot par to savā oficiālajā blogā 2010. gada 16. aprīlī. Kopš tā laika grupa savu nosaukumu saīsinājusi no „Now, Now Every Children” uz „Now, Now”. Nosaukuma maiņu Dalagere izskaidroja SPIN žurnālam: „Mēs jutām, ka mums vajadzēja atbrīvoties no jebkāda bērnišķīgā tēla, kāds mums vēl bija. Tā bija mūsu iespēja sākt no jauna un lietas mazliet vienkāršot”. Ar savu jauno nosaukumu grupa izdeva pašu producētu EP ierakstu ar nosaukumu ‘Neighbours’, kas 2010. gada 7. septembrī tika izdots digitāli un bija pieejams 24 stundas. Pieejamas bija arī 140 fiziskās EP kopijas, kas tika izpārdotas 8 minūšu laikā. 7. decembrī albums tika izdots atkārtoti zem No Sleep Records ierakstu kompānijas. 2010. gada 18. decembrī grupa uzstājās pirmajā Popsickle festivālā, kur viņus prezentēja Motion City Soundtrack.
2011. gadu Now, Now iesāka kā atbalsta akts visos Hellogoodbye ziemas tūres koncertos, līdz ar Jukebox Ghost, You, Me, and Everyone We Know un Gold Motel. Tika plānots, ka grupa uzstāsies kā atbalsta akts arī Fake Problems 2011. gada pavasara koncertos, taču Now, Now paši atteicās, lai sagatavotu materiālus savam nākamajam pilnmetrāžas albumam un „attīrītu [savas] galvas pēc tik daudziem nepārtrauktas koncertēšanas un ceļošanas mēnešiem”; tomēr neskatoties uz to, grupa uzstājās turnejas Minesotas koncertā. 2011. gada 3. maijā Now, Now izdeva Neighbours dziesmu remiksu kolekciju ar nosaukumu ‘Neighbours: The Remixes’. Tajā pašā paziņojumā tika apstiprināts arī tas, ka grupa drīzumā ierakstīs savu otro pilna garuma albumu, ko producēs Hovards Redekops (Howard Redekopp). Grupa ieguva diezgan plašu vispārējās auditorijas uzmanību, kad viņu dziesma ‘Neighbours’ parādījās populārā seriāla Grejas Anatomija sērijā ‘It’s a Long Way Back’, kas tika pārraidīta 2011. gada 28. aprīlī. 2011. gada rudenī Now, Now devās īsā tūrē atbalstot All Get Out, pievienojot klāt vēl divus koncertus, kuros grupa uzstājās kā iesildītāji pirms Mansions koncerta.
Threads (2012-tagadne)
2011. gada 8. decembrī savā Facebook lapā grupa paziņoja, ka ir noslēguši līgumu ar Krisa Vallas (Chisr Walla) ierakstu kompāniju Trans Record Label, kas darbojas zem Atlantic Records, un izziņoja sava otrā albuma izdošanu 2012. gada 6. maijā. Kopš ‘Threads’ izdošanas Now, Now ir piedalījušies The Naked And Famous ASV pavasara koncertturnejā un maijā kā atbalstošā grupa pievienosies Fun. vasara tūrei.
Asmeņupīte
Asmeņupīte ir apmēram 500 metrus gara ūdenstece, kas savieno Asmeņa un Juvera ezerus Cēsu novada Dzērbenes pagasta centrālajā daļā.
Fransuā Brins-Bisons
Fransuā Aleksis Brins-Bisons (fr; dzimis, miršanas datums nav zināms) bija franču paukotājs, startēja 1900. gada vasaras olimpiskajās spēlēs Parīzē.
Brins-Bisons 1900. gada Parīzes olimpiskajās spēlēs startēja divās paukošanas disciplīnās profesionāļiem — paukošana ar floreti un paukošana ar zobenu. Labāko rezultātu viņš izcīnīja paukošanā ar zobenu, kur savā pusfinālā palika 6. vietā.
Vēciņi
Vēciņi ir ciems Alūksnes novada Jaunlaicenes pagastā. Atrodas pagasta centrālajā daļā 5 km no pagasta centra Jaunlaicenes, 22 km no novada centra Alūksnes un 187 km no Rīgas.
Apdzīvotā vieta atrodas pie autoceļa A2.
Bahamu olimpisko medaļnieku uzskaitījums
Šajā uzskaitījumā apkopoti visi Bahamu sportisti, kuri olimpiskajās spēlēs ir ieguvuši olimpiskās medaļas.
Līdz šim Bahamu sportisti olimpiskajās spēlēs ir ieguvuši 14 medaļas (6 zelta medaļas, 2 sudraba medaļas un 6 bronzas medaļas), visas vasaras olimpiskajās spēlēs. Lielākā daļa no 14 medaļām ir iegūtas vieglatlētikā — 12 medaļas. Ar medaļām bagātākais sportistis ir sprinteris Kriss Brauns, kurš četrās olimpiskajās spēlēs izcīnīja 4 olimpiskās medaļas (1 zelta, 1 sudraba un 2 bronzas medaļas).
Sportistu uzskaitījums
Iekļauti tie sportisti, kas olimpiskajās spēlēs piedalījušies un izcīnījuši medaļas pārstāvot Bahamas.
Dance Dance Revolution
Dance Dance Revolution (ダンスダンスレボリューション) (DDR) ir ritma videospēļu sērija, kuru ražo Konami. Tā pirmo reizi parādījās Japānā, 1998. gadā, kā daļa no Bemani spēļu sērijas, un tika izlaista Ziemeļamerikā un Eiropā 1999. gadā. Spēlētāji stāv uz "deju plāksnes" vai skatuves un kāpj uz krāsainām bultām izkārtotām krustā ar viņu pēdām, pievēršot uzmanību vizuālajiem (bultām, kas kustās uz ekrāna) un skaņas (mūzika, kura skan spēles laikā) brīdinājumiem, kad jāspiež.
Austrija 2016. gada vasaras olimpiskajās spēlēs
Austrija piedalījās  2016. gada vasaras olimpiskajās spēlēs, kas notika Riodežaneiro, Brazīlijā. Austrija ir viena no nedaudzajām valstīm, kas ir piedalījusies gandrīz visās vasaras olimpiskajās spēlēs, izņemot 1920. gada vasaras olimpiskās spēles; šīs bija Austrijas 27. vasaras olimpiskās spēles.
Austrijas olimpiskās komandas sastāvā 2016. gada vasaras olimpiskajās spēlēs bija 71 sportists (37 vīrieši un 34 sievietes), kuri startēja 22 olimpiskajos sporta veidos. Visvairāk sportistu, 8 sportisti, no Austrijas bija pārstāvēti burāšanā. Pēc 32 gadu pārtraukuma Austrija atkal bija pārstāvēta loka šaušanā, pēc 12 gadu pārtraukuma — airēšanā un svarcelšanā un pēc 8 gadu pārtraukuma — daiļlēkšanā. Šajās olimpiskajās spēlēs Austrija debitēja golfā, kas bija jauns sporta veids olimpiskajās spēlēs. No 71 sportista 29 bija ar iepriekšēju olimpisko spēļu pieredzi, tajā skaitā Ķīnā dzimusī galda tenisa spēlētāja Lu Czja, kura nesa Austrijas karogu olimpisko spēļu atklāšanas ceremonijā. Viņai šīs bija piektās olimpiskās spēles.
Austrijas karognesēji noslēguma ceremonijā bija burātāji un arī spēļu medaļnieki Tomass Zajacs un Tanja Franka.
Navana
Navana (en, ga) ir lielākā pilsēta Mītas grāfistē, Lensteras provincē, Īrijā. Navanā atrodas Mītas grāfistes pārvaldes centrs. pilsētā dzīvoja 30 173 iedzīvotāji.
Kristīne Belicka
Kristīne Belicka (dzimusi 1985. gada 4. maijā Talsos) ir latviešu teātra un kino aktrise.
K. Belicka uzaugusi Talsos, mācījusies Talsu ģimnāzijā. Studējusi aktiermākslu Latvijas Kultūras akadēmijā, taču studijas nav beigusi.
2006. gadā režisore Ināra Kolmane uzaicināja K. Belicku atveidot titullomu kinofilmā "Mona" — erotiskā drāmā, kurā viņa tēloja jaunu mazpilsētas meiteni, kas sāk romānu ar gados vecāku pilsētnieku. Filmā ir daudz kailskatu un erotisku ainu. Finansiālu problēmu dēļ filma uz ekrāniem parādījās tikai 2012. gadā. Šajā laikā K. Belicka piedalījusies arī filmās "Rīt būs" (2008, Annas loma) un "Kailums" (2008, medmāsas loma).
2008. gadā Dž. Dž. Džilindžers uzaicināja viņu piedalīties savās Dailes teātra izrādēs: Viņa (G. Vitkopa "Nekrofils", 2008), Kima (H. Satona "Psihs", 2008), Gledisa (R. Kūnija "Ja mana sieva uzzinās", 2009). Liepājas teātrī piedalījusies A. Vampilova lugā "Pīļu medības" (2009). Par lomu I. Viripajeva lugā „Jūlijs. Kāda maniaka stāsts” (2008) izvirzīta „Spēlmaņu nakts” balvai nominācijā „Gada spilgtākā debija”. Taču atkarību problēmu dēļ K. Belicka 2009. gada nogalē tika atlaista no teātra. Vairākus gadus viņa pavadīja ārpus Latvijas, dzīvodama Menas salā.
Belicka atgriezās uz skatuves 2016. gadā, kad Dailes teātrī atveidoja vairākas lomas G. Ostrovska izrādē "Mīļākais" (2016). Gada beigās K. Belicka redzama jaunajā A. Ēķa kinofilmā "Svingeri". Viņa piedalījās arī filmās "Zvaigžņotās debesis" (2016, Līva) un "Dārznieks" (2016).
Skumju trīsstūris
"Skumju trīsstūris" (en, fr) ir 2022. gada Francijas, Vācijas, Zviedrijas, Apvienotās Karalistes un ASV kopražojuma satīriska melnā kinokomēdija, kuras režisors un scenārija autors ir Rūbens Ēstlunds. Filmā galvenās lomas atveido Hariss Dikinsons, Šārlbī Dīna, Dollija de Leona, Zlatko Buričs, Henriks Dorsins, Vikija Berlina un Vudijs Harelsons.
Filma stāsta par bagātniekiem, tai skaitā modeli un viņas mīļāko, kuri tiek iesprostoti uz neapdzīvotas salas, pēc tam kad viņu kuģis nogrimst.
"Skumju trīsstūris" pirmizrāde notika Kannu kinofestivālā, kur tā saņēma festivāla augstāko apbalvojumu — Zelta palmas zaru. Rūbenam Ēstlundam šis ir otrais Zelta palmas zars pēc 2017. gadā saņemtā par filmu "Kvadrāts". Latvijā filmas pirmizrāde notika. Filma saņēma pārsvarā pozitīvas kritiķu atsauksmes.
Filma ieguva četras Eiropas Kino balvas — labākā filma, labākais režisors (Rūbens Ēstlunds), labākais scenārijs (Rūbens Ēstlunds) un labākais aktieris (Zlatko Buričs). Filma nominēta 95. Kinoakadēmijas balvai trīs kategorijās "Labākā filma", "Labākais režisors" un "Labākais oriģinālscenārijs".
Tallink
Tallink (oficiālais nosaukums AS Tallink Grupp) ir Igaunijas uzņēmumu grupa, kas nodarbojas ar kuģniecību Baltijas jūrā. Tallink ir otrs lielākais Igaunijas uzņēmums pēc apgrozījuma (pēc Ericsson Eesti). Tas ir dibināts 1989. gadā. Galvenais birojs atrodas Tallinā.
Tallink pieder 16 kuģu flote, kas pārvadā pasažierus un kravas starp Igauniju, Somiju un Zviedriju.
Uzņēmumam ir četras viesnīcas Tallinā. Tam ir meitas uzņēmums AS Tallink Takso, kas veic taksometra pakalpojumus. Tallink Grupp ir izvērsis Burger King franšīzes ātrās ēdināšanas restorānu tīklu Baltijas valstīs.
AS Tallink Grupp akcijas tiek kotētas Nasdaq Tallinn biržā. Lielākie akcionāri (2017. gada martā): AS Infortar (38 %), Baltic Cruises Holding L.P. (18 %), Baltic Cruises Investment L.P. (6 %), ING Luxemburg S.A. AIF Account (4 %), ING Luxembourg Client Account (3 %).
Vēsture
Tallink pirmsākumi meklējami 1965. gadā, kad Igaunijas kuģniecība sāka regulāru satiksmi starp Tallinu un Helsinkiem.
1989. gada maijā Igaunijas kuģniecība kopā ar Somijas Palkkiyhtymä Oy dibināja kopuzņēmumu Laevandusühisettevõte Tallink. Decembrī tika nopirkts prāmis Scandinavian Sky, kas tika pārdēvēts par Tallink un 1990. gada janvārī sāka kursēt starp Tallinu un Helsinkiem. Vēlāk tam pievienojās kuģis Transestonia. 1990. gadā uzņēmums tika pārdēvēts par Tallink. 1991. gadā uz līgumreisu pamata no mātes uzņēmuma tika saņemts prāmis Georg Ots. 1990. gadu sākumā pasažieru skaits strauji auga, un no Irish Ferries tika iznomāts Saint Patrick II.
AMO Plant
AS AMO Plant bija Latvijas autobūves uzņēmums Jelgavā. Dibināts 2004. gadā, bet 2015. gada jūlijā uzņēmumam pasludināja maksātnespēju.
Tallink
Vēsture
1993. gadā Palkkiyhtymä piederošās Tallink kapitāldaļas pārdeva Igaunijas kuģniecībai.
AMO Plant
Vēsture
AS AMO Plant Uzņēmumu reģistrā tika piereģistrēts 2005. gada 21. jūlijā, bet par uzņēmuma dibināšanas datumu tiek uzskatīts 2004. gada 21. jūnijs. Autobūves uzņēmums Latvijā tika veidots pēc Maskavas mēra Jurija Lužkova iniciatīvas, tā īpašnieki bija Maskavas pilsētas Īpašuma departaments (92,6 %), Jelgavas dome (2,7 %) AO AMO ZIL (4,4 %) un AS Ferrus (0,3 %). 2007. gadā sākās ēku celtniecība, bet 2010. gada 17. septembrī no rūpnīcas izbrauca pirmais autobuss. Autobusa modelis Ambassador tika būvēts uz Nīderlandes uzņēmuma VDL autobusa bāzes. Tomēr uzņēmums jau no paša sākuma cieta zaudējumus, 2013. gadā tam bija gandrīz trīs miljoni eiro zaudējumi. 2014. gada 26. jūnijā Jelgavas tiesā tika ierosināts AMO Plant tiesiskās aizsardzības process, kas izbeigts 14. oktobrī. 2014. gada novembrī uzņēmumam ierosināta maksātnespējas procesa lieta.
Tallink
Vēsture
2006. gadā Tallink sāka regulāru satiksmi starp Rīgu un Stokholmu. 2015. gada februārī kuģu būvētavā Meyer Turku tika pasūtīta jauna ātrgaitas ar sašķidrināto dabasgāzi darbināma prāmja būvniecība. Lai iegūtu līdzekļus aizdevumu apmaksai, 2015. gada novembrī nolemts prāmi Superstar (tagad Pascal Lota) pārdot kuģniecībai Medinvest SpA (Corsica Ferries Group). Īpašnieku maiņa notika decembrī; līdz 2017. gada sākumam prāmi, kas kursēja līnijā Tallina — Helsinki, Tallink nomāja,
2019. gada septembrī Tallink Singapūrā dibināja meitas uzņēmumu Tallink Asia Pte Ltd. Septembrī Tallink iegādājās franšīzes tiesības globālās ātrās ēdināšanas tīkla Burger King attīstībai Igaunijā, Latvijā un Lietuvā; šim nolūkam tika dibināts meitas uzņēmums Tallink Fast Food OÜ Igaunijā, kas savukārt Latvijā un Lietuvā dibināja meitas uzņēmums SIA Tallink Fast Food un UAB Tallink Fast Food Lithuania.
Augstās krūmmellenes
Augstās krūmmellenes (Vaccinium corymbosum) ir daudzgadīgi, vasarzaļi ēriku dzimtas (Ericaceae) krūmogulāji. Sauktas arī par augstajām zilenēm (en), lielogu zilenēm, bet Latvijā nolemts tās saukt par augstajām krūmmellenēm.
AMO Plant
Vēsture
2015. gada 8. jūlijā Jelgavas tiesa AMO Plant pasludināja maksātnespējas procesu. 15. oktobrī par 2,4 miljoniem eiro valsts finanšu institūcija Altum izsolē iegādājās Amo Plant īpašuma vērtīgāko daļu — Altum ieķīlātos īpašumus. 2016. gada martā Amo Plant administratīvo ēku, ražošanas telpas un autotreku iegādājās Vācijas siltumtehnikas ražotāja AKG meitas uzņēmums SIA AKG Thermotechnik Lettland.
Tallink
Vēsture
2021. gada 13. augusta tika paziņots, ka Tallink Grupp pārdod meitas uzņēmumu Baltic Retail OÜ, kas dibināts 2018. gadā un nodarbojās modes preču mazumtirdzniecību, uzņēmumam Talwest Grupp OÜ.
Augstās krūmmellenes
Izplatība un biotopi
Augsto krūmmelleņu dzimtene ir Ziemeļamerikas austrumos, no Jaunskotijas un Ontārio līdz Alabamai (dienvidos)un Viskonsinai (ziemeļos). Mūsdienās tās ir sastopamas jau ļoti plašā areālā. Tās ir sastopamas Austrālijā, kā arī Lielbritānijā, Lietuvā, Latvijā, Polijā un citās Eiropas valstīs. Dabā tās aug purvainās vietās, upju un ezeru malās un smilšainos purvos, zemos un mitros mežos. Sastopamas arī sausās augtienēs — kāpās, akmeņainās nogāzēs, ozolu mežos un priežu mežos.
Tallink
Viesnīcas
Tallink pieder vairākas viesnīcas:
AMO Plant
Produkcija
AMO Plant darbības laikā pēc Nīderlandes uzņēmuma VDL licences ražoja autobusus:
Augstās krūmmellenes
Raksturojums
Saknes pavedienveida un ļoti smalkas, lielākās saknes apmēram 11 mm diametrā, bet mazākās 2 mm diametrā. 30-60% no sakņu sausās masas ir tieši 2 mm saknes. Saknēm nav spurgaliņu. Galvenokārt tās izkārtojas paralēli augsnes virskārtai. Saknes var būt pat 80 cm dziļumā, bet vislielākais sakņu blīvums ir 23 cm dziļumā. Raksturīga mikorizas veidošana.
2–4 m augstie krūmi ir ļoti zaroti. Tie var būt gan nelieli un kompakti, gan ļoti lieli un plaši. Lielāko zaru miza ir rievaina, pelēkā, pelēki brūnā krāsā, savukārt mazākie zariņi ir dzeltenīgi brūni, brūni, sarkani, tie var būt pilnīgi gludi vai arī klāti ar smalkiem matiņiem, bieži arī kārpaini. Jaunie stumbri ir gaiši zaļi, cilindriski, pilnīgi gludi vai klāti ar smalkiem matiņiem.
AMO Plant
Produkcija
Traktori:
Augstās krūmmellenes
Raksturojums
Lapas vienkāršas, 3,8—8,2 cm garas, forma eliptiska vai ovāla, lapas gals smails, lapu malas gludas vai arī smalki robotas. Lapu virspuse ir tumši zaļa, vidēji zaļa vai dzeltenīgi zaļa, gluda, klāta ar kutikulu. Lapu apakšējā daļa ir bāli zaļa, gluda vai arī ar smalkiem matiņiem uz lapu dzīslām. Lapu kātiņi gaiši zaļi un ļoti īsi. Rudenī lapas kļūst spilgti sarkanas.
Ziedi izkārtoti ķekaros, katrā ķekarā 8 — 10 ziedi, tie atrodas gan uz galvenajiem, gan uz sānu dzinumiem. Viena ziediņa garums ir apmēram 6–12 mm. Katrs zieds sastāv no zvanveida vainaga (5 saaugušas vainaglapas), 5 īsām kauslapām, 10 ieskautām putekšņlapām, auglenīcas ar vienu drīksnu. Zieda vainags ir no baltas līdz gaiši rozā krāsai, kauslapas gaiši zaļas. Zied pavasarī. Krūmmellenēm ir raksturīga pašappute, bet tās dos labāku ražu, ja blakus būs dažādas šķirnes. Galvenie apputeksnētāji ir kukaiņi.
Ogas
Augstās krūmmellenes ir plaši pazīstamas to vērtīgo ogu dēļ. Tām ir maza kaloritāte, 100 g svaigu ogu ir tikai 57 kalorijas. To sastāvā ir arī ļoti daudz veselībai svarīgas vielas, piemēram šķīstošās šķiedrvielas, minerālvielas, vitamīni un antioksidanti (hlorogēnā skābe, beta karotīns, luteīns, zeaksantīns u.c.). Krūmmelleņu ogas ir pirmajā vietā pēc antioksidantu aktivitātes, apsteidzot zemenes un apelsīnus u. c. augļus un ogas. Šīs ķīmiski aktīvās vielas palīdz organismam atbrīvoties no brīvajiem radikāļiem un pasargā cilvēka ķermeni no vēža, novecošanas, deģenerējošām slimībām un infekcijām. Ogu sastāvā esošā hlorogēnā skābe palīdz mazināt cukura līmeni asinīs. Svaigas ogas satur C, A un E vitamīnus, kas arī darbojas kā antioksidanti. Nelielos daudzumos satur arī B grupas vitamīnus (piem. niacīns, pirodoksīns), bet lielākā daudzumā B-6, riboflavīnu. Šie vitamīni darbojas kā ko-faktori, palīdz organismam pārstrādāt ogļidrātus, olbaltumvielas un taukus. Ogās lielos daudzumos ir arī tādi minerāli kā kālijs (svarīgs komponents šūnu un ķermeņa šķidrumos, kas palīdz kontrolēt sirds ritmu un asinsspiedienu), mangāns (kofaktors antioksidantu enzīmiem), varš (nepieciešams eritrocītu veidošanā), dzelzs (svarīgs eritrocītu formēšanā) un cinks. Krūmmelleņu ogas ir vērtīgākas par savvaļas melleņu ogām.
Audzēšanas prasības
Augstās krūmmellenes dod priekšroku ar barības vielām bagātai, mitrai un skābai (pH robežās no 4,5—5,5) augsnei, vispiemērotākās ir mālsmilts augsnes, kuras ir pietiekami irdenas un uzlabotas ar skābo sfagnu kūdru, lapu trūdvielām vai kompostu. Nepieciešama no kaļķiem brīva augsne, ja augsnē klāt ir kaļķi, tad augiem ātri var novērot hlorozi. Lai panāktu nepieciešamo augsnes skābumu, stādīšanas vietā iestrādās skābo kūdru un vēlāk izmantos ēriku dzimtai specifiski izveidotos skābos mēslojumus. Ieteicams stādīt saulainās vai daļēji ēnainās vietās, ja stāds augs ēnā, ogas kļūs skābas un nogatavosies ilgākā laika periodā. Ideālā gadījumā krūmus jāstāda pasargātā vietā, kur tie saņems rīta sauli un pēcpusdienas ēnu un iegūs aizsardzību no spēcīgiem vējiem. Visā augšanas periodā jānodrošina nepieciešamās barības vielas un mitrums. Svarīgi nodrošināt biezu mulčas slāni apkārt stādiņiem, tādā veidā var nodrošināt vides skābumu un pasargāt augsni no pārlieku ātras izžūšanas.
Pavairošana
Augstās krūmmellenes var pavairot ar sēklām, kā arī izmantot veģetatīvās pavairošanas metodes. Pavairojot ar sēklām ir jāņem vērā, ka pirms iesēšanas ir nepieciešama sēklas apstrāde (piemēram stratifikācija). Dabā sēklu ķīmiskā apstrāde notiek izejot caur dzīvnieku zarnu traktu. Pavairojot ar sēklām nesaglabāsies mātes auga ģenētiskā informācija, bet iespējams arī iegūt jaunu hibrīdu ar jaunām, labākām īpašībām. No veģetatīvās pavairošanas metodēm visvairāk izmanto mikropavairošanu. Ar šo metodi īsā laika periodā var iegūt lielu daudzumu un no patogēniem brīvus mātes auga klonus. Tā kā mikropavairošana ir dārgs proces, to izmanto lai iegūtu lielu daudzumu stādiņu. Mājas apstākļos var izmantot pavairošanu ar spraudeņiem, tādā veidā iegūstot mātes auga kopiju un iespēju ātrāk iegūt ogas ražojošus krūmus.
Šķirnes
Krūmmellenmēm ir raksturīga pašappute, bet lielāku un labāku ražu iespējam iegūt stādot blakus vairāku šķirņu krūmus. Latvijā svarīgi izvēlēties salizturīgas un agras šķirnes. Vēlās šķirnes nepaspēs nogatavoties vēsajos rudeņos. Šobrīd no izveidotajām krūmmelleņu šķirnēm, Latvijā iesaka audzēt: Citas populāras šķirnes ir ‘Bluejay’, ‘Bluegold’, ‘Berkley’, ‘Jersey’, ‘Brigitta’, ‘Coville’, ‘Sunshine Blue’, ‘Rubel’, ‘Jersey’ u.c. šķirnes, bet tās nav salizturīgas vai arī tās ir vēlās šķirnes un Latvijas apstākļos tās nespēj pilnīgi nogatavoties.
Izmantošana
Augstās krūmmellens visvairāk izmanto komerciālos nolūkos. Tās plaši izmanto kulinārijā — svaigas, saldētas, žāvētas (dūmos, saulē), vārītas un pat ceptas. Ražo dažādus jogurtus, krēmus un ievārījumus. No žāvētām lapām un ogām gatavo tējas. Krūmmellenes izmanto arī apstādījumos. Pavasarī tās skaisti zied, vasarā dod bagātīgu ogu ražu (krūmi pilni ar ziliem ogu ķekariem) un rudenī lapas nokrāsojas dažādos sarkanos toņos. Krūmmellenes kalpo arī kā barība dažādiem putniem un zīdītājiem. Augstās krūmmellenes tiek plaši izmantotas medicīnā. Tās izmanto ārstējot diareju, aterosklerozi, asiņojošas smaganas, kataraktas, acu slimības, diabēts, tūskas, dizentēriju, stomatītu un citas slimības. Lapu vai sakņu mizas novārījumus izmanto čūlu ārstēšanā. Sulu izmanto mutes un rīkles iekaisumu ārstēšanā, pēc iespējas ilgāk turot sulu mutē.
Problēmas
Lai gan lielajiem augsto krūmmelleņu audzētājiem ir problēmas ar kukaiņiem un parazītiem, mājas apstākļos reti ir problēmas. Krūmmelleņu kāpurs un ķiršu augļu tārps ir visbiežāk sastopamie kaitēkļi. Ir dažas slimības, kuras var nodarīt kaitējumu ražai vai arī visam augam. Sastopamas dažādas mikroorganismu izraisītas slimības, piemēram, sēne Monilinia vaccinii-corymbosy izraisa moniliozi. Ogas mumificējas un nokrīt, lai no šīs slimības izvairītos ir jāstāda rezistenti stādi, nokritušās ogas vienmēr jāsavāc, raža jānovāc laikā. Sastopams arī stumbru rūsa, kas izraisa plaisas mizā. Ļoti lielus kaitējumus nodara putni, kurus pievilina zilās ogas. Lai novērstu šo problēmu, krūmus var apklāt ar tikliem, bet ja tās ir krūmmelleņu audzētavas, tad izmanto dažādus trokšņus, kas putnus aizbaida.
Bīlmanis
Bīlmanis (de; sieviešu dzimtē Bīlmane) ir vācu cilmes uzvārds. Cilvēki ar šo uzvārdu:
Nīls Bērgers
Nīls Normens Bērgers (en; dzimis ) ir amerikāņu kinorežisors, scenārists un producents. Pazīstams ar pseidodokumentālo filmu Interview with the Assassin (2002), vēsturisko drāmu "Iluzionists" (The Illusionist, 2006), zinātniskās fantastikas trilleri "Blakusparādības" (2011) un zinātniskās fantastikas asa sižeta filmu "Citādie" (Divergent, 2014).
Spekke
Spekke var būt:
Zarāni
Zarāni ir ciems Dubnas pagastā, Augšdaugavas novadā. Atrodas 228 km attālumā no Rīgas.
Tirniauza
Tirniauza (ru, kbd) ir pilsēta Krievijā, Kabardā-Balkārijā.
Pilsēta atrodas 90 km attālumā no Naļčikas pilsētas. Tajā dzīvo 22 056 iedzīvotāji (2021), no tiem 52,10 % ir balkāri, 23,16 % krievi un 15,12 % kabardieši.
Robijs Krūzs
Robijs Krūzs (dzimis ) ir Austrālijas futbolists, Uzbrucējs, Austrālijas futbola izlases dalībnieks. Kopš 2019. gada spēlē Austrālijas kluba Melbourne Victory sastāvā.
Sasniegumi
Austrālija
2015. gada pasaules čempionāts cīņas sportā
2015. gada Pasaules čempionāts cīņas sportā notika no 7. līdz 12. septembrim ASV pilsētā Lasvegasā. Šis čempionāts bija arī pirmais kvalifikācijas posms dalībai 2016. gada vasaras olimpiskajām spēlēm Riodežaneiro. Katrā svara kategorijā seši spēcīgākie cīkstoņi atnesa savai valstij olimpiskās licences.
Tika izcīnīti 24 medaļu komplekti. Katrā svara kategorijā no valsts piedalījās ne vairāk kā viens sportists. Komandu vērtējumā Krievijas cīkstoņi kļuva par labākajiem abās vīriešu disciplīnās, sievietēm japānietes ieņēma pirmo vietu ar ievērojamu pārsvaru.
Slavenās Japānas cīkstones ieguva savus kārtējos pasaules čempionu titulus: Saori Jošida kļuva par 13-kārtējo pasaules čempioni (absolūts rekords čempionātu vēsturē gan sieviešu, gan vīriešu vidū), bet Kaori Ičo — par 10-kārtējo. Kubas smagsvars Mihains Lopess pasaules čempionātos izcīnīja savu astoto medaļu, līdz ar to viņa īpašumā bija 5 zelta un 3 sudraba godalgas. Krievu cīkstonis Biļans Mahovs izcīnīja bronzas medaļas smagsvara kategorijā gan grieķu-romiešu, gan brīvajā cīņā.
Komandu vērtējums
Katrā svara kategorijā cīkstonis par izcīnīto 1. vietu komandai deva 10 punktus, 2. vietu — 9 punktus, 3.—4. vietu — 8 punktus, 5.—6. vietu — 6 punktus, 7. vietu — 4 punktus, 8. vietu — 3 punktus, 9. vietu — 2 punktus un 10. vietu — 1 punktus.
Dalībnieki
Sacensībās piedalījās 821 cīkstoņi no 95 valstīm:.
Upenieks
Upenieks (sieviešu dzimtē Upeniece) ir latviešu cilmes uzvārds. Cilvēki ar šo uzvārdu:
Baraukas pūrs
Baraukas pūrs vai Pērtssolas pūrs (arī Borovkas purvs, Pirtssalas purvs) ir augstais purvs Jersikas līdzenumā, Jēkabpils un Līvānu novados. Izvietojies ūdensšķirtnē starp Neretu un tās pieteku Atašu uz Atašienes un Turku pagastu robežas. Kopējie kūdras krājumi ap 3,1 mlj m³, rūpnieciski izmantojami ap 2,2 mlj m³, kas tiek izstrādāti 1189 ha platībā purva austrumu un ziemeļrietumu malā. Purvā vairāki ar mežu apauguši paaugstinājumi, no kuriem lielākais ir Pirtssala.
Ūdens iela (Jelgava)
Ūdens iela ir neliela Jelgavas iela, kas sākas pie Jāņa Čakstes bulvāra un beidzas krustojumā ar Akadēmijas ielu pie Ģederta Eliasa Jelgavas Vēstures un mākslas muzeja ēkas.
Vēsture
17. gadsimta Jelgavas kartēs atrodama Ūdens iela (Wasserstraße), kas savienoja veco hercogu pili ar Driksu.
1941. gada 3. jūlijā Latvijas vācu okupācijas laikā tika nodedzināta Ūdens ielā 1 esošā Jelgavas Lielā sinagoga. 1944. gada augustā Otrā pasaules kara kaujā par Jelgavu pilnībā iznīcināta ielas atlikusī apbūve, un mūsdienās to veido vienīgi Latvijas PSR laikā celtas ēkas.
Ielu savienojumi
Ūdens iela ir savienota ar šādām ielām:
Roberts Bīlmanis
Roberts Bīlmanis (līdz 1928. gadam Bildermanis; — ) bija Latvijas pedagogs un politiķis. Bijis Tautas padomes loceklis, Latvijas Satversmes sapulces un 1., 2. un 3. Saeimas deputāts, Latvijas Sociāldemokrātiskās strādnieku partijas biedrs no tās dibināšanas 1904. gadā.
Biogrāfija
Roberts Bildermanis piedzima Kroņvircavas pagastā. Beidzis Irlavas skolotāju semināru. 1904. gadā kļuva par Latvijas Sociāldemokrātiskās strādnieku partijas biedru. Piedalījās 1905. gada revolūcijā. Pēc revolūcijas vairākus gadus pavadījis trimdā, 1912. gadā atgriezies Latvijā, ar pseidonīmu "Robs" rakstīja legālajos sociāldemokrātu laikrakstos. No 1915. līdz 1917. gadam darbojās latviešu kultūras birojā Maskavā.
No 1925. līdz 1934. gadam bija Latvijas Hipotēku bankas direktors. Pēc Ulmaņa apvērsuma 1934. gada maijā zaudējis amatu, arestēts un nogādāts Liepājas koncentrācijas nometnē, kur pavadīja vairākus mēnešus. Vācu okupācijas laikā 1940. gados Bīlmanis darbojās Latvijas Centrālajā padomē. Okupācijas laikā ticis arestēts un turēts Rīgas Centrālcietumā. Vēlāk, padomju okupācijas laikā 1948. gadā arestēts un 1949. gadā izsūtīts uz koncentrācijas nometni Sibīrijā. No ieslodzījuma atbrīvots 1956. gadā.
Červonka (Vecsalienas pagasts)
Červonka ir ciems Augšdaugavas novada Vecsalienas pagastā, pagasta centrs. Izvietojies pagasta dienviddaļā Tartaciņas krastos pie autoceļa P69 20 km no novada domes Daugavpilī un 238 km no Rīgas.
Zarečje (Robežnieku pagasts)
Zarečje ir ciems Robežnieku pagastā, Krāslavas novadā. Atrodas 288 km attālumā no Rīgas.
Saturns aprij savus bērnus
Saturns aprij savus bērnus ir nosaukums, kas dots spāņu mākslinieka Fransisko Gojas gleznai. Saskaņā ar tradicionālo interpretāciju, tas attēlo sengrieķu mītu par titānu Kronu (romiešu versijā Saturns), kurš baidoties, ka viņu no troņa gāzīs paša bērni, visus pēc to dzimšanas apēda. Šis darbs ir pazīstamākais no 14 Melnajiem gleznojumiem, ko Goja uz savas mājas sienām uzgleznoja laika posmā starp 1819. un 1823. gadu. Pēc Gojas nāves tos pārnesa uz audekla un kopš tā laika tie glabājušies Prado muzejā Madridē.
Priekšvēsture
1819. gadā Goja iegādājās māju Mansanaresas upes krastā netālu no Madrides. Māja tika saukta par Quinta del Sordo (kurlā vīra villa). Tā bija divstāvu māja, nosaukta apzīmējot tās iepriekšējo īpašnieku, kurš bijis kurls, lai arī nosaukums atbilda arī Gojam, kurš bija kļuvis kurs pēc 1792. gadā pārslimotā drudža. Starp 1819. un 1823. gadu, kad viņš pameta māju, lai pārceltos uz Bordo, Goja radīja 14 darbu sēriju, kurus viņš ar eļļas krāsu pa tiešo uz mājas sienām. 73 gadu vecumā, pārcietis divas dzīvībai bīstamas slimības, Goja visdrīzāk bija satraucies par savu mirstību un Spānijā notiekošo pilsoņu karu. Lai arī sākotnēji viņš bija izgreznojis māju ar iedvesmojošākiem attēliem, ar laiku viņš tos pārkrāsoja ar ārkārtīgi drūmajām gleznām, ko mūsdienās pazīst ar nosaukumu "Melnie gleznojumi". Tie nekad nav bijušas domātas publiskai izstādīšanai, šie attēli atspoguļo viņa prāta aptumšošanās noskaņu ar vairākām intensīvām ļaunprātības un konfliktu ainām.
Saturns aprij savus bērnus ir satraucošs titāna Saturna portrets, kurā tas apēd vienu no saviem bērniem. Šis bija viens no sešiem darbiem, kas tika uzgleznots Gojas ēdamzāle. Saskaņā ar romiešu mītu (ietekmējoties no sākotnējā sengrieķu mīta), Saturnam tika pareģots, ka viņu no troņa gāzīs viens no viņa dēliem, gluži kā viņš gāza no troņa savu tēvu (Caelus). Lai no tā izvairītos, Saturns savus bērnus apēda tūlīt pēc to dzimšanas. Viņa sieva Ope paslēpa viņu trešo dēlu, Jupiteru, Krētas salā, nododot Saturnu un Jupitera vietā viņam iebarojot autiņos ietītu akmeni. Jupiters galu galā aizvietoja savu tēvu, gluži kā bija pareģots.
Goja saviem Quinta del Sordo radītajiem darbiem nedeva nosaukumus, tie doti pēc viņa nāves un šis darbs pazīstams ar nosaukumiem Saturns, Saturns aprij vienu no saviem dēliem, Saturns aprij savus bērnus vai ar spānisko nosaukumu Saturno devorando a su hijo vai Saturno devorando a un hijo.
Glezna
Goja attēlo Saturnu, kas mielojas ar vienu no saviem dēliem. Viņa bērna galva un daļa no kreisās rokas jau ir apēsti. Iespējams, ka apēsta arī labā roka, bet tā var būt arī salocīta ķermeņa priekšā un to tur Saturns ar īkšķiem. Titāns gatavojas veikt vēl vienu kodienu no kreisās rokas; viņš glūn no tumsas, viņa mute ir atvērta, acis baltas un izplūdušas. Vienīgais spilgtums attēlā nāk no baltās miesas, līķa sarkanajām asinīm un Saturna baltajām dūrēm, kad viņš iespiež pirkstus ķermeņa mugurā. Ir pierādījumi, ka attēlā sākotnēji bijis attēlots titāns ar daļēji erektētu dzimumlocekli, bet, ja tā ir bijis, šī detaļa ir zudusi laika gaitā ejot bojā oriģinālam vai pārnesot to uz audeklu. Saglabātajā gleznā laukums ap Saturna vidukli ir neskaidrs. Tas pat varētu būt ar nolūku pārkrāsots, pirms attēls tika izstādīts publiskai apskatei.
Pārnešana no Quinta del Sordo
Lai arī gleznas nebija domātas publikas apskatei, tie ir nozīmīgi Gojas darbi. Kad Goja 1823. gadā devās paša izvēlētā trimdā uz Franciju, viņš atstāja Quinta del Sordo savam mazdēlam, Mariano. Pēc vairākām īpašnieku maiņām 1874. gadā ēka nonāca beļģu barona Emila d'Erlanžera īpašumā. 70 gadu laikā gleznas uz Quinta del Sordo sienām bija slikti saglabājušās un, lai tās saglabātu, jaunais īpašnieks tās lika pārnest uz audekla. Šis darbs notika Prado muzeja galvenā restauratora Salvadora Martinesa Kuvela uzraudzībā. Pēc to demonstrēšanas Pasaules izstādē Parīzē 1878. gadā d'Erlanžers tās uzdāvināja Spānijas valstij. Laika zoba ietekme uz oriģinālajām gleznām, kopā ar drūpošā ģipša pārnešanu uz audeklu nozīmē, ka lielākai daļa no darbiem bija nepieciešam restaurācija un daļa no detaļām var būt zudusi, bet no visiem šiem darbiem Saturns aprij savus bērnus varētu būt vislabāk saglabājies.
Pi'erre Bourne
Džordans Timotijs Dženkss ​​(dzimis 1993. gada 19. septembrī), profesionāli pazīstams kā Pi'erre Bourne, ir amerikāņu reperis, ierakstu producents un audio inženieris. Viņš ir vislabāk pazīstams ar Playboi Carti singlu "Magnolia" un 6ix9ine "Gummo" producēšanu, iekļūstot ASV Billboard Hot 100 Top 30. Pēc Playboi Carti izlaušanās dziesmas "Magnolia" izdošanas no viņa debijas miksteipa Playboi Carti (2017), Bourne producenta tags, "Yo Pi'erre, you want to come out here?" (rindiņa, kas ņemta no filmas The Jamie Foxx Show epizodes), kļuva par interneta fenomenu un mēmu, kā rezultātā atzīme kļuva plaši pazīstama un Pi'erre Bourne kļuva par producentu.
NAVTEX
NAVTEX (NAVigational TEleX - angļu val.), ko dažreiz raksta Navtex vai NavTex, ir starptautisks automatizēts vidējo viļņu tiešās drukas pakalpojums, kurš ļauj piegādāt kuģiem navigācijas un meteoroloģiskos brīdinājumus un prognozes, kā arī steidzamu jūrniecības drošības informāciju (Marine Safety Information (MSI) - angļu val.).
NAVTEX tika izveidots kā lēts, vienkāršs un automatizēts līdzeklis šīs informācijas saņemšanai uz kuģiem jūrā līdz 200 jūras jūdzēm (370 km) no krasta.
Ja ziņojumi satur laikapstākļu prognozes, tiek lietots saīsināts formāts, kas ir ļoti līdzīgs tam, kuru lieto radio kuģniecības prognozēs.
Sistēma
NAVTEX ir starptautiska teleksa sistēma un ir viens no svarīgākajiem globālās jūras negadījumu un drošības sakaru sistēmas elementiem. Sistēma ļauj kuģiem piekrastes ūdeņos saņemt drošības ziņojumus distancēs līdz 200 jūras jūdzēm no krasta, bet atsevišķos gadījumos līdz pat 400 jūras jūdzēm no krasta.
Ziņojumus, kas satur jūrniecības drošības informāciju, var pārraidīt NAVTEX sistēmā, Inmarsat uzlabotajā grupas izsaukumā (Enhanced Group Call (EGC) - angļu val.) vai īsviļņu šaurjoslas tiešās drukas (narrow band direct printing (NBDP) - angļu val.) teleksā.
Pārraides NAVTEX sistēmā notiek 518 kHz.
NAVAREA
Pastāv 21 jūras rajons, kuros dažādas valdības ir atbildīgas par navigācijas un meteoroloģisko brīdinājumu izplatīšanu jeb 21 NAVAREA rajons. Katrā rajonā NAVTEX stacijas ir ģeogrāfiski atdalītas un apzīmētas ar burtiem no A līdz Z, pie tam katrai stacijai ir savs darba laiks. Dažādos NAVAREA rajonos staciju identifikācijas burts atkārtojas. Šis burts vienmēr ir daļa no ziņojuma preambulas.
Ziņojums
Katrs konkrēts NAVTEX uztvērējs izlemj, kurus ziņojumus drukāt, atbilstoši:
Atsevišķas, būtiskas drošības informācijas klases, piemēram, navigācijas brīdinājumi, meteoroloģiskie brīdinājumi un meklēšanas un glābšanas (search and rescue (SAR) - angļu val.) informācija, nav izņemamas no drukājamo ziņojumu saraksta, lai nodrošinātu to, ka kuģi vienmēr saņem pašu svarīgāko informāciju.
B1 - tehniskā koda zīme, kura apzīmē unikālo viena burta NAVAREA rajona raidošās stacijas identifikatoru. Šī tehniskā koda zīme ļauj kuģa vadītājam izvēlēties tikai tās pārraidošās stacijas, kuras apkalpo interesējošo reģionu.
B2 - identificē dažādus ziņojumu tipus, lai ļautu lietotājam izņemt tos, kuri nav vajadzīgi.
Tiek lietoti šādi ziņojumu tipi:
Klabauci
Klabauci ir ciems Dagdas novada Asūnes pagastā. Atrodas pagasta dienvidu daļā 2 km no pagasta centra Asūnes, 11 km no novada centra Dagdas un 240 km no Rīgas.
NAVTEX
Ziņojums
piemēram, NAVTEX pārraidēm nacionālajās valodās piemēram, NAVTEX pārraidēm nacionālajās valodās
Klabauci
Apdzīvotā vieta atrodas pie vietējā autoceļa V606 (Dagda – Asūne – Vorzova). Ciema teritorijā atrodas valsts nozīmes arheoloģijas piemineklis - Klabauču pilskalns un vietējās nozīmes arheoloģijas piemineklis - Klabauču senkapi (Turku kapi).
NAVTEX
Ziņojums
B3 un B4 tehniskā koda zīmes numurē ziņojumus no 01 līdz 99 kārtībā, kādā tos saņēmusi pārraidošā stacija. Numerācija tiek veikta atsevišķi katrai pārraidošajai stacijai B1 un ziņojumu tipam B2. Sasniedzot 99. numuru, numerācija sākas no jauna piešķirot novecojušo ziņojumu numurus.
Ja zīmes B3 un B4 veido numuru 00, tad neatkarīgi no pārraidošās stacijas (B1) vai arī tā, ka ziņojums jau iepriekš ticis uztverts bez kļūdām, visi pārraidošo staciju uztverošie uztvērēji ziņojumu izdrukās.
D tipa ziņojumus (SAR informācija) vienmēr numurē ar 00.
Nacionālie NAVTEX pakalpojumi
Starptautiskais NAVTEX pakalpojums tiek sniegts angļu valodā un savā uzbūvē ir līdzīgs visā pasaulē. Tomēr pastāv arī nacionālās pārraides, nacionālajās valodās, bet ziņojumu preambulai izmanto tādu pašu formātu kā starptautiskajām pārraidēm. Atvēlētās frekvences ir 490 kHz un 4209,5 kHz.
Uztvērējs
NAVTEX uztvērēji ir ļoti kompakti un tajos ir iebūvēts vai arī tiem ir pievienots printeris. Kuģi spēj uztvert jūrniecības drošības informāciju automātiskā režīmā 24 stundas diennaktī. Saņemtie ziņojumi tiek uzglabāti atmiņā un izdrukāti ar iebūvēto printeri. Mikroprocesors nodrošina to, ka ziņojums tiks izdrukāts tikai vienu reizi.
Uztveršanas kļūdu novēršanai lieto secīgo kļūdu labošanu (Forward Error Correction (FEC) - angļu val.). Katra ziņojuma rakstu zīme tiek pārraidīta divas reizes ar trīs rakstu zīmju nobīdi, piemēram, ...ABCDE... tiek pārraidīts kā ...A.B.CADBEC.D.E... Šeit punkts apzīmē laika intervālu, kurā varētu tikt pārraidīta rakstu zīme, ja tādu pārraidīt būtu nepieciešams. Rakstu zīme tiek izdrukāta tikai tad, ja tā saņemta abās pārraides reizēs un ir vienāda. Pretējā gadījumā rakstu zīme izdrukā tiek aizstāta ar * simbolu. Tomēr bieži vien pat nepilnīgu ziņojumu ar * simboliem var saprast no tā konteksta.